Ons beskou evangelisasie partykeer as die primêre werk van die plaaslike kerk - of sy pastoor. Dit is moeilik vir party mense om te verstaan hoe om die evangelie boodskap op 'n betekenisvolle manier oor te dra aan die verwêreldlike besigheidswêreld. Een aspek van wêreldwye verwêreldliking is dat baie mense min - indien enige - verband hou met die georgani-seerde kerk. Vir hulle blyk dit irrelevant te wees vir hulle daaglikse behoeftes en belange.
• In Handelinge 26:2-23 gee die Apostel Paulus sy getuienis voor Koning Agrippa. Is dit verstandig van 'n Christen om sy of haar getuienis te gee in 'n werksituasie - aan 'n baas, 'n klant of kollega? Wanneer dink jy is dit nie gepas nie?
• Wanneer jy hierdie onderwerp oordink in die konteks van "besigheid doen volgens God se wil," dink jy verkondiging van die Evangelie moet 'n funksie wees van alle Christene in besigheid? Verduidelik jou antwoord.
• Maak 'n lys van mense met wie jy saamwerk wat nie die Here ken nie - vir soverre jy dit kan vasstel. Wat kan jy doen om jou "lig" te laat "skyn" voor hierdie mense wanneer jy met hulle te doen het by die werk?
Voor jy oorgaan tot enige aksie, bid eers vir hierdie mense by die naam.Vra die Here om in hulle harte te beweeg deur Sy Gees en om jou wysheid te gee oor wat jy aan hulle moet sê - en wanneer. Soos in 1 Petrus 3:15, moet ons altyd gereed wees "om 'n antwoord te gee aan elkeen wat van (ons) julle 'n verduideliking eis oor die hoop wat in (ons) julle lewe."Dit moet ons doen met sagtheid en respek.
Doen 'n vinnige selfondersoek: Indien die geleentheid vandag sou kom, sou jy gereed wees om te getuig dat jy hoop in Christus het? Demonstreer jy jou geloof by die werk op so 'n manier dat mense jou vra waarom?